title: Provedbena uredba Komisije (EU) 2020/2095 оd 9. prosinca 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Aceite de la Comunitat Valenciana” (ZOI))

text:
                  16.12.2020

                  HR

                  Službeni list Europske unije

                  L 425/1

         PROVEDBENA UREDBA KOMISIJE (EU) 2020/2095
         оd 9. prosinca 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Aceite de la Comunitat Valenciana” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Španjolske za odobrenje izmjene specifikacije za zaštićenu oznaku izvornosti „Aceite de la Comunitat Valenciana”, registriranu u skladu s Provedbenom uredbom Komisije (EU) br. 309/2014 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Aceite de la Comunitat Valenciana” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. prosinca 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Provedbena uredba Komisije (EU) br. 309/2014 od 20. ožujka 2014. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla [Aceite de la Comunitat Valenciana (ZOI)] (SL L 91, 27.3.2014., str. 9.).

            (3)  SL C 263, 11.8.2020., str. 6.


title: Provedbena uredba Komisije (EU) 2020/2121 оd 16. prosinca 2020. o odobrenju pripravka 6-fitaze dobivene od Komagataella phaffii DSM 32854 kao dodatka hrani za sve vrste peradi, ukrasne ptice, prasad, svinje za tov, krmače i manje značajne vrste svinja za tov ili rasplod (nositelj odobrenja: Huvepharma EOOD) (Tekst značajan za EGP)

text:
                  17.12.2020

                  HR

                  Službeni list Europske unije

                  L 426/28

         PROVEDBENA UREDBA KOMISIJE (EU) 2020/2121
         оd 16. prosinca 2020.
         o odobrenju pripravka 6-fitaze dobivene od Komagataella phaffii DSM 32854 kao dodatka hrani za sve vrste peradi, ukrasne ptice, prasad, svinje za tov, krmače i manje značajne vrste svinja za tov ili rasplod (nositelj odobrenja: Huvepharma EOOD)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podnesena su tri zahtjeva za odobrenje pripravka 6-fitaze. Uz te su zahtjeve priloženi podaci i dokumenti propisani člankom 7. stavkom 3. Uredbe (EZ) br. 1831/2003.

                     (3)

                     Zahtjevi se odnose na odobrenje pripravka 6-fitaze dobivene od Komagataella phaffii DSM 32854 kao dodatka hrani za sve vrste peradi, ukrasne ptice, prasad, svinje za tov, krmače i manje značajne vrste svinja za tov ili rasplod te njegovo razvrstavanje u kategoriju dodataka „zootehnički dodaci” i funkcionalnu skupinu „tvari za poticanje probavljivosti”.

                     (4)

                     Europska agencija za sigurnost hrane („Agencija”) u svojim je mišljenjima od 7. svibnja 2020. (2), 25. svibnja 2020. (3) i 1. srpnja 2020. (4) zaključila da pripravak 6-fitaze dobivene od Komagataella phaffii DSM 32854 u predloženim uvjetima uporabe nema negativan učinak na zdravlje peradi (sve vrste), ukrasnih ptica, prasadi, svinja za tov, krmača i manje značajnih vrsta svinja za tov ili rasplod te na sigurnost potrošača ili na okoliš. Zaključila je i da bi trebalo smatrati da taj dodatak nadražuje oči te da može izazvati preosjetljivost kože i dišnih organa. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je zaključila da je dodatak učinkovit kao zootehnički dodatak u poboljšanju probavljivosti hrane kod svih vrsta peradi, ukrasnih ptica, prasadi, svinja za tov, krmača i manje značajnih vrsta svinja za tov ili rasplod. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena pripravka 6-fitaze dobivene od Komagataella phaffii DSM 32854 pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                     (6)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „tvari za poticanje probavljivosti”, odobrava se kao dodatak hrani za životinje pod uvjetima utvrđenima u Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. prosinca 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  EFSA Journal 2020.;18(5): 6141.

            (3)  EFSA Journal 2020.;18(6): 6161.

            (4)  EFSA Journal 2020.;18(7): 6204.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        Jedinice aktivnosti po kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: tvari za poticanje probavljivosti.

                        4a32

                        Huvepharma EOOD

                        6-fitaza (EC 3.1.3.26)

                           Sastav dodatka

                        Pripravak 6-fitaze (EC 3.1.3.26) dobivene od Komagataella phaffii (DSM 32854) s najmanjom aktivnošću od:
                        5 000 FTU  (1)/g u obliku granula
                        5 000  FTU/g u obloženom obliku
                        5 000  FTU/g u tekućem obliku

                                    —

                                    Sve vrste peradi

                                    —

                                    Ukrasne ptice

                                    —

                                    Prasad

                                    —

                                    Svinje za tov

                                    —

                                    Krmače

                                    —

                                    Manje značajne vrste svinja za tov ili za rasplod

                        –

                        250 FTU

                        –

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodataka i premiksa potrebno je nositi zaštitnu opremu, uključujući zaštitu za dišne organe, oči i kožu.

                        6.1.2031.

                           Karakteristike aktivne tvari

                        6-fitaza (EC 3.1.3.26) dobivena fermentacijom s pomoću kvasca Komagataella phaffii (DSM 32854)

                           Analitička metoda
                            (2)

                        Za kvantifikaciju aktivnosti fitaze u dodatku hrani za životinje:

                                    —

                                    kolorimetrijska metoda koja se temelji na enzimskoj reakciji fitaze na fitat – VDLUFA 27.1.4

                                    —

                                    Za kvantifikaciju aktivnosti fitaze u premiksima:

                                    —

                                    kolorimetrijska metoda koja se temelji na enzimskoj reakciji fitaze na fitat – VDLUFA 27.1.3

                                    —

                                    Za kvantifikaciju aktivnosti fitaze u krmivima i krmnoj smjesi:

                                    —

                                    kolorimetrijska metoda koja se temelji na enzimskoj reakciji fitaze na fitat – EN ISO 30024

               (1)  Jedan FTU je količina enzima koja oslobađa 1 mikromol anorganskog fosfata iz natrijeva fitata po minuti pri reakcijskim uvjetima od pH 5,5 i 37 °C.

               (2)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Vijeća (EU) 2020/2129 od 17. prosinca 2020. o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus

text:
                  17.12.2020

                  HR

                  Službeni list Europske unije

                  LI 426/1

         PROVEDBENA UREDBA VIJEĆA (EU) 2020/2129
         od 17. prosinca 2020.
         o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 765/2006 od 18. svibnja 2006. o mjerama ograničavanja u odnosu na Bjelarus (1), a posebno njezin članak 8.a stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. svibnja 2006. donijelo Uredbu (EZ) br. 765/2006 o mjerama ograničavanja u odnosu na Bjelarus.

                     (2)

                     U Bjelarusu 9. kolovoza 2020. održani su predsjednički izbori, za koje je utvrđeno da nisu bili u skladu s međunarodnim standardima te koji su obilježeni represijom protiv neovisnih kandidata i brutalnim postupanjem prema mirnim prosvjednicima nakon tih izbora. Visoki predstavnik Unije za vanjske poslove i sigurnosnu politiku 11. kolovoza 2020. dao je izjavu u ime Unije u kojoj je ocijenio da izbori nisu bili ni slobodni ni pravedni. Naveo je i da bi se mogle poduzeti mjere protiv osoba odgovornih za nasilje, neopravdana uhićenja i lažiranje izbornih rezultata.

                     (3)

                     Vijeće je 2. listopada 2020. donijelo Provedbenu uredbu (EU) 2020/1387 (2) kojom je na popis uvršteno 40 osoba za koje je utvrđeno da su odgovorni za represiju protiv mirnih prosvjednika, članova oporbe i novinara i njihovo zastrašivanje nakon predsjedničkih izbora u Bjelarusu 2020., kao i za nepravilnu provedbu izbornog procesa za te izbore od strane Središnjeg izbornog povjerenstva.

                     (4)

                     S obzirom na ozbiljnost situacije u Bjelarusu, Vijeće je 6. studenoga 2020. donijelo Provedbenu uredbu (EU) 2020/1648 (3) kojom su na popis uvršteni Aleksandar Lukašenko i 14 drugih osoba, među kojima osobe iz njegova bliskog kruga.

                     (5)

                     Vijeće je 19. studenoga 2020. postiglo dogovor o nastavku priprema za daljnji krug sankcija kao odgovor na brutalnost bjelaruskih vlasti i u potporu demokratskim pravima bjelaruskog naroda.

                     (6)

                     S obzirom na represiju protiv civilnog društva u Bjelarusu koja je u tijeku, 29 osoba i 7 subjekata trebalo bi uvrstiti na popis fizičkih i pravnih osoba, subjekata i tijela koji podliježu mjerama ograničavanja, a koji je naveden u Prilogu I. Uredbi (EZ) br. 765/2006.

                     (7)

                     Prilog I. Uredbi (EZ) br. 765/2006 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EZ) br. 765/2006 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. prosinca 2020.

                  Za Vijeće

                  Predsjednica

               S. SCHULZE

            (1)  SL L 134, 20.5.2006., str. 1.

            (2)  Provedbena uredba Vijeća (EU) 2020/1387 od 2. listopada 2020. o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus (SL L 319I, 2.10.2020., str. 1).

            (3)  Provedbena uredba Vijeća (EU) 2020/1648 od 6. studenoga 2020. o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus (SL L 370I, 6.11.2020., str. 1).

            PRILOG
            Prilog I. Uredbi (EZ) br. 765/2006 mijenja se kako slijedi:

                        1.

                        dodaje se sljedeći naslov:
                        „Popis fizičkih i pravnih osoba, subjekata i tijela iz članka 2. stavka 1.”;

                        2.

                        naslov tablice zamjenjuje se s:

                                    „A.

                                    Fizičke osobe iz članka 2. stavka 1.”;

                        3.

                        dodaju se sljedeće fizičke osobe:

                                    Imena
                                    Transkripcija bjelaruskog načina pisanja
                                    Transkripcija ruskog načina pisanja

                                    Imena
                                    (bjelaruski način pisanja)

                                    Imena
                                    (ruski način pisanja)

                                    Identifikacijski podaci

                                    Razlozi za uvrštenje na popis

                                    „60.

                                    Anatol Aliaksandravich SIVAK
                                    Anatoli Aleksandrovich SIVAK

                                    Анатоль Аляксандравiч СIВАК

                                    Анатолий Александрович СИВАК

                                    Zamjenik premijera, bivši predsjednik poglavarstva grada Minska
                                    Datum rođenja: 19.7.1962.
                                    Mjesto rođenja: Zavoit, pokrajina Narovlya, okrug Gomel/Homel, bivši SSSR (sadašnji Bjelarus)
                                    Spol: muški

                                    Kao bivši predsjednik poglavarstva grada Minska bio je odgovoran za kampanju represije i zastrašivanja koju je pod njegovim nadzorom vodio lokalni aparat u Minsku nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima. Dao je brojne javne izjave u kojima kritizira mirne prosvjede koji se održavaju u Bjelarusu.
                                    Kao trenutačni zamjenik premijera nastavlja podupirati Lukašenkov režim.

                                    61.

                                    Ivan Mikhailavich EISMANT
                                    Ivan Mikhailavich EISMONT

                                    Iван Мiхайлавiч ЭЙСМАНТ

                                    Иван Михайлович ЭЙСМОНТ

                                    Predsjednik bjelaruske Državne radiotelevizije, direktor poduzeća Belteleradio
                                    Datum rođenja: 20.1.1977.
                                    Mjesto rođenja: Grodno/Hrodna, bivši SSSR (sadašnji Bjelarus)
                                    Spol: muški

                                    Kao trenutačni ravnatelj bjelaruske Državne radiotelevizije odgovoran je za širenje državne propagande u javnim medijima i nastavlja podupirati Lukašenkov režim. Pritom upotrebljava medije za podupiranje nastavka predsjednikova mandata unatoč namještenim predsjedničkim izborima koji su se održali 9. kolovoza 2020. te kasnijem i opetovanom nasilnom gušenju mirnih i legitimnih prosvjeda.
                                    Eismont je dao javne izjave u kojima kritizira mirne prosvjednike i odbio je osigurati medijsko praćenje prosvjeda. Također je otpustio zaposlenike poduzeća Belteleradio kojima je bio nadređen i koji su stupili u štrajk, čime je odgovoran za kršenja ljudskih prava.

                                    62.

                                    Uladzimir Stsiapanavich KARANIK
                                    Vladimir Stepanovich KARANIK

                                    Уладзiмiр Сцяпанавiч КАРАНIК

                                    Владимир Степанович КАРАНИК

                                    Guverner okruga Grodno/Hrodna, bivši ministar zdravstva
                                    Datum rođenja: 30.11.1973.
                                    Mjesto rođenja: Grodno/Hrodna, bivši SSSR (sadašnji Bjelarus)
                                    Spol: muški

                                    Kao bivši ministar zdravstva bio je odgovoran za uporabu službi za zdravstvenu skrb u svrhu represije protiv mirnih prosvjednika, među ostalim i uporabom vozila hitne pomoći za prijevoz prosvjednika kojima je potrebna medicinska pomoć na mjesta namijenjena izolaciji umjesto u bolnice. Dao je brojne javne izjave u kojima kritizira mirne prosvjede koji se održavaju u Bjelarusu, a jednom je prilikom prosvjednika optužio da je pod utjecajem opojnih sredstava.
                                    Kao trenutačni guverner okruga Grodno/Hrodna nastavlja podupirati Lukašenkov režim.

                                    63.

                                    Natallia Ivanauna KACHANAVA
                                    Natalia Ivanovna KOCHANOVA

                                    Наталля Iванаўна КАЧАНАВА

                                    Наталья Ивановна КОЧАНОВА

                                    Predsjednica Vijeća Republike Nacionalne skupštine Bjelarusa
                                    Datum rođenja: 25.9.1960.
                                    Mjesto rođenja: Polock, okrug Vitebsk/Viciebsk, bivši SSSR (sadašnji Bjelarus)
                                    Spol: ženski

                                    Kao trenutačna predsjednica Vijeća Republike Nacionalne skupštine Bjelarusa odgovorna je za podupiranje odluka predsjednika u području unutarnje politike. Odgovorna je za organizaciju namještenih izbora održanih 9. kolovoza 2020. Dala je javne izjave u kojima brani brutalno postupanje sigurnosnog aparata prema mirnim prosvjednicima.

                                    64.

                                    Pavel Mikalaevich LIOHKI
                                    Pavel Nikolaevich LIOHKI

                                    Павел Мiкалаевiч ЛЁГКI

                                    Павел Николаевич ЛЁГКИЙ

                                    Prvi zamjenik ministra informiranja
                                    Datum rođenja: 30.5.1972.
                                    Mjesto rođenja: Baranavichy, bivši SSSR (sadašnji Bjelarus)
                                    Spol: muški

                                    Kao prvi zamjenik ministra informiranja odgovoran je za represiju protiv civilnog društva, a osobito za odluku Ministarstva informiranja nakon predsjedničkih izbora 2020. da se onemogući pristup neovisnim internetskim stranicama i ograniči pristup internetu u Bjelarusu kao instrumenta represije protiv civilnog društva, mirnih prosvjednika i novinara.

                                    65.

                                    Ihar Uladzimiravich LUTSKY
                                    Igor Vladimirovich LUTSKY

                                    Iгар Уладзiмiравiч ЛУЦКI

                                    Игорь Владимирович ЛУЦКИЙ

                                    Ministar informiranja
                                    Datum rođenja: 31.10.1972.
                                    Mjesto rođenja: Stolin, okrug Brest, bivši SSSR (sadašnji Bjelarus)
                                    Spol: muški

                                    Kao ministar informiranja odgovoran je za represiju protiv civilnog društva, a osobito za odluku Ministarstva informiranja nakon predsjedničkih izbora 2020. da se onemogući pristup neovisnim internetskim stranicama i ograniči pristup internetu u Bjelarusu kao instrumenta represije protiv civilnog društva, mirnih prosvjednika i novinara.

                                    66.

                                    Andrei Ivanavich SHVED
                                    Andrei Ivanovich SHVED

                                    Андрэй Iванавiч ШВЕД

                                    Андрей Иванович ШВЕД

                                    Glavni državni odvjetnik Bjelarusa
                                    Datum rođenja: 21.4.1973.
                                    Mjesto rođenja: Glushkovichi, okrug Gomel/Homel, bivši SSSR (sadašnji Bjelarus)
                                    Spol: muški

                                    Kao glavni državni odvjetnik Bjelarusa odgovoran je za represiju protiv civilnog društva i demokratske oporbe koja je u tijeku, što je ponajprije obuhvaćalo pokretanje brojnih kaznenih postupaka protiv mirnih prosvjednika, čelnika oporbe i novinara nakon predsjedničkih izbora 2020. Također je dao javne izjave u kojima sudionicima „neodobrenih okupljanja” prijeti kaznom.

                                    67.

                                    Genadz Andreevich BOGDAN
                                    Gennady Andreievich BOGDAN

                                    Генадзь Андрэевiч БОГДАН

                                    Геннадий Андреевич БОГДАН

                                    Zamjenik načelnika Uprave za upravljanje imovinom predsjednika Bjelarusa
                                    Datum rođenja: 8.1.1977.
                                    Spol: muški

                                    Kao zamjenik načelnika Uprave za upravljanje imovinom predsjednika Bjelarusa nadzire funkcioniranje brojnih poduzeća. Tijelo koje je pod njegovim vodstvom pruža financijsku, materijalnu, tehničku, društvenu, logističku i medicinsku potporu državnom aparatu i tijelima Republike. Blisko je povezan s predsjednikom i nastavlja podupirati Lukašenkov režim.

                                    68.

                                    Ihar Paulavich BURMISTRAU
                                    Igor Pavlovich BURMISTROV

                                    Iгар Паўлавiч БУРМIСТРАЎ

                                    Игорь Павлович БУРМИСТРОВ

                                    Načelnik štaba i prvi zamjenik zapovjednika unutarnjih snaga Ministarstva unutarnjih poslova
                                    Datum rođenja: 30.9.1968.
                                    Spol: muški

                                    Kao prvi zamjenik zapovjednika unutarnjih snaga Ministarstva unutarnjih poslova odgovoran je za kampanju represije i zastrašivanja koju su provodile unutarnje snage pod njegovim zapovjedništvom nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.

                                    69.

                                    Arciom Kanstantinavich DUNKA
                                    Artem Konstantinovich DUNKO

                                    Арцём Канстанцiнавiч ДУНЬКА

                                    Артем Константинович ДУНЬКО

                                    Viši inspektor za posebna pitanja u Odjelu za financijske istrage Odbora za državnu kontrolu
                                    Datum rođenja: 8.6.1990.
                                    Spol: muški

                                    Kao viši inspektor za posebna pitanja u Odjelu za financijske istrage Odbora za državnu kontrolu odgovoran je za kampanju represije i zastrašivanja koju je vodio državni aparat nakon predsjedničkih izbora 2020., što je ponajprije obuhvaćalo istrage pokrenute protiv čelnika oporbe i aktivista.

                                    70.

                                    Aleh Heorhievich KARAZIEI
                                    Oleg Georgevich KARAZEI

                                    Алег Георгiевiч КАРАЗЕЙ

                                    Олег Георгиевич КАРАЗЕЙ

                                    Načelnik Odjela za prevenciju u Glavnoj upravi za izvršavanje zakonodavstva i prevenciju policije za javnu sigurnost Ministarstva unutarnjih poslova
                                    Datum rođenja: 1.1.1979.
                                    Mjesto rođenja: okrug Minsk, bivši SSSR (sadašnji Bjelarus)
                                    Spol: muški

                                    Kao načelnik Odjela za prevenciju u Glavnoj upravi za izvršavanje zakonodavstva i prevenciju policije za javnu sigurnost Ministarstva unutarnjih poslova odgovoran je za kampanju represije i zastrašivanja koju su provodile policijske snage nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.

                                    71.

                                    Dzmitry Aliaksandravich KURYAN
                                    Dmitry Aleksandrovich KURYAN

                                    Дзмiтрый Аляксандравiч КУРЯН

                                    Дмитрий Александрович КУРЯН

                                    Policijski pukovnik, zamjenik načelnika Glavne uprave i načelnik Odjela za izvršavanje zakonodavstva Ministarstva unutarnjih poslova
                                    Datum rođenja: 3.10.1974.
                                    Spol: muški

                                    Kao policijski pukovnik i zamjenik načelnika Glavne uprave i načelnik Odjela za izvršavanje zakonodavstva Ministarstva unutarnjih poslova odgovoran je za kampanju represije i zastrašivanja koju su provodile policijske snage nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.

                                    72.

                                    Aliaksandr Henrykavich TURCHIN
                                    Aleksandr Henrihovich TURCHIN

                                    Аляксандр Генрыхавiч ТУРЧЫН

                                    Александр Генрихович ТУРЧИН

                                    Predsjednik izvršnog odbora regije Minska
                                    Datum rođenja: 2.7.1975.
                                    Mjesto rođenja: Novogrudok, okrug Grodno/Hrodna, bivši SSSR (sadašnji Bjelarus)
                                    Spol: muški

                                    Kao predsjednik izvršnog odbora regije Minska odgovoran je za nadzor nad lokalnom upravom, među ostalim i nad određenim brojem odbora. On stoga podupire Lukašenkov režim.

                                    73.

                                    Dzmitry Mikalaevich SHUMILIN
                                    Dmitry Nikolayevich SHUMILIN

                                    Дзмiтрый Мiкалаевiч ШУМIЛIН

                                    Дмитрий Николаевич ШУМИЛИН

                                    Zamjenik načelnika Odjela za masovne događaje GUVD-a (Glavna uprava za unutarnje poslove) poglavarstva grada Minska
                                    Datum rođenja: 26.7.1977.
                                    Spol: muški

                                    Kao zamjenik načelnika Odjela za masovne događaje GUVD-a poglavarstva grada Minska odgovoran je za kampanju represije i zastrašivanja koju je vodio lokalni aparat nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                                    Zabilježeno je da je osobno sudjelovao u nezakonitom pritvaranju mirnih prosvjednika.

                                    74.

                                    Vital Ivanavich STASIUKEVICH
                                    Vitalyi Ivanovich STASIUKEVICH

                                    Вiталь Iванавiч СТАСЮКЕВIЧ

                                    Виталий Иванович СТАСЮКЕВИЧ

                                    Zamjenik načelnika policije za javnu sigurnost u Grodnom/Hrodni
                                    Datum rođenja: 5.3.1976.
                                    Mjesto rođenja: Grodno/Hrodna, bivši SSSR (sadašnji Bjelarus)
                                    Spol: muški

                                    Kao zamjenik načelnika policije za javnu sigurnost u Grodnom/Hrodni odgovoran je za kampanju represije i zastrašivanja koju su provodile lokalne policijske snage pod njegovim zapovjedništvom nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                                    Prema navodima svjedoka osobno je nadgledao nezakonito pritvaranje mirnih prosvjednika.

                                    75.

                                    Siarhei Leanidavich KALINNIK
                                    Sergei Leonidovich KALINNIK

                                    Сяргей Леанiдавiч КАЛИННИК

                                    Сергей Леонидович КАЛИННИК

                                    Policijski pukovnik, načelnik policijske uprave okruga Sovetsky u Minsku
                                    Datum rođenja: 23.7.1979.
                                    Spol: muški

                                    Kao načelnik policijske uprave okruga Sovetsky u Minsku odgovoran je za kampanju represije i zastrašivanja koju su provodile lokalne policijske snage pod njegovim zapovjedništvom nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                                    Prema navodima svjedoka osobno je nagledao mučenje nezakonito pritvorenih prosvjednika i sudjelovao u njemu.

                                    76.

                                    Vadzim Siarhaevich PRYGARA
                                    Vadim Sergeevich PRIGARA

                                    Вадзiм Сяргеевiч ПРЫГАРА

                                    Вадим Сергеевич ПРИГАРА

                                    Policijski potpukovnik, načelnik okružne policijske uprave u Molodečnom
                                    Datum rođenja: 31.10.1980.
                                    Spol: muški

                                    Kao načelnik okružne policijske uprave u Molodečnom odgovoran je za kampanju represije i zastrašivanja koju su provodile lokalne policijske snage pod njegovim zapovjedništvom nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                                    Prema navodima svjedoka osobno je nadgledao premlaćivanja nezakonito pritvorenih prosvjednika. Također je medijima dao brojne omalovažavajuće izjave o prosvjednicima.

                                    77.

                                    Viktar Ivanavich STANISLAUCHYK
                                    Viktor Ivanovich STANISLAVCHIK

                                    Вiктар Iванавiч СТАНIСЛАЎЧЫК

                                    Виктор Иванович СТАНИСЛАВЧИК

                                    Zamjenik načelnika policijske uprave okruga Sovetsky u Minsku, načelnik policije za javnu sigurnost
                                    Datum rođenja: 27.1.1971.
                                    Spol: muški

                                    Kao zamjenik načelnika policijske uprave okruga Sovetsky u Minsku i načelnik policije za javnu sigurnost odgovoran je za kampanju represije i zastrašivanja koju su provodile lokalne policijske snage pod njegovim zapovjedništvom nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                                    Prema navodima svjedoka osobno je nadgledao pritvaranje mirnih prosvjednika i premlaćivanja nezakonito pritvorenih prosvjednika.

                                    78.

                                    Aliaksandr Aliaksandravich PIETRASH
                                    Aleksandr Aleksandrovich PETRASH

                                    Аляксандр Аляксандравiч ПЕТРАШ

                                    Александр Александрович ПЕТРАШ

                                    Predsjednik suda okruga Moskovski u Minsku
                                    Datum rođenja: 16.5.1988.
                                    Spol: muški

                                    Kao predsjednik suda okruga Moskovski u Minsku odgovoran je za brojne politički motivirane presude protiv novinara, čelnika oporbe, aktivista i prosvjednika. Prema izvještajima, tijekom suđenja provođenih pod njegovim nadzorom došlo je do kršenja pravâ obrane i oslanjanja na izjave lažnih svjedoka.
                                    Imao je ključnu ulogu u izricanju novčanih kazni prosvjednicima, novinarima i čelnicima oporbe te u pritvaranju prosvjednika, novinara i čelnika oporbe nakon predsjedničkih izbora 2020.
                                    Stoga je odgovoran za kršenja ljudskih prava i ugrožavanje vladavine prava te za doprinošenje represiji protiv civilnog društva i demokratske oporbe.

                                    79.

                                    Andrei Aliaksandravich LAHUNOVICH
                                    Andrei Aleksandrovich LAHUNOVICH

                                    Андрэй Аляксандравiч ЛАГУНОВIЧ

                                    Андрей Александрович ЛАГУНОВИЧ

                                    Sudac suda okruga Sovetsky u Gomelu/Homelu
                                    Spol: muški

                                    Kao sudac suda okruga Sovetsky u Gomelu/Homelu odgovoran je za brojne politički motivirane presude protiv novinara, aktivista i prosvjednika. Prema izvještajima, tijekom suđenja provođenih pod njegovim nadzorom došlo je do kršenja pravâ obrane.
                                    Stoga je odgovoran za kršenja ljudskih prava i ugrožavanje vladavine prava te za doprinošenje represiji protiv civilnog društva i demokratske oporbe.

                                    80.

                                    Alena Vasileuna LITVINA
                                    Elena Vasilevna LITVINA

                                    Алена Васiльеўна ЛIТВIНА

                                    Елена Васильевна ЛИТВИНА

                                    Sutkinja suda okruga Leninsky u Mogilevu
                                    Spol: ženski

                                    Kao sutkinja suda okruga Leninsky u Mogilevu odgovorna je za brojne politički motivirane presude protiv novinara, čelnika oporbe, aktivista i prosvjednika, što je ponajprije obuhvaćalo osuđujuću presudu protiv Sergeja Tihanovskoga, oporbenog aktivista i supruga predsjedničke kandidatkinje Svetlane Tihanovske. Prema izvještajima, tijekom suđenja provođenih pod njezinim nadzorom došlo je do kršenja pravâ obrane.
                                    Stoga je odgovorna za kršenja ljudskih prava i ugrožavanje vladavine prava te za doprinošenje represiji protiv civilnog društva i demokratske oporbe.

                                    81.

                                    Victoria Valeryeuna SHABUNYA
                                    Victoria Valerevna SHABUNYA

                                    Вiкторыя Валер’еўна ШАБУНЯ

                                    Виктория Валерьевна ШАБУНЯ

                                    Sutkinja suda okruga Central u Minsku
                                    Datum rođenja: 27.2.1974.
                                    Spol: ženski

                                    Kao sutkinja suda okruga Central u Minsku odgovorna je za brojne politički motivirane presude protiv novinara, čelnika oporbe, aktivista i prosvjednika, što je ponajprije obuhvaćalo osuđujuću presudu protiv Sergeja Dilevskoga, člana Koordinacijskog vijeća i čelnika odbora za štrajk. Prema izvještajima, tijekom suđenja provođenih pod njezinim nadzorom došlo je do kršenja pravâ obrane.
                                    Stoga je odgovorna za kršenja ljudskih prava i ugrožavanje vladavine prava te za doprinošenje represiji protiv civilnog društva i demokratske oporbe.

                                    82.

                                    Alena Aliaksandravna ZHYVITSA
                                    Elena Aleksandrovna ZHYVITSA

                                    Алена Аляксандравна ЖЫВIЦА

                                    Елена Александровна ЖИВИЦА

                                    Sutkinja suda okruga Oktyabrsky u Minsku
                                    Datum rođenja: 9.4.1990.
                                    Spol: ženski

                                    Kao sutkinja suda okruga Oktyabrsky u Minsku odgovorna je za brojne politički motivirane presude protiv novinara, čelnika oporbe, aktivista i prosvjednika. Prema izvještajima, tijekom suđenja provođenih pod njezinim nadzorom došlo je do kršenja pravâ obrne.
                                    Stoga je odgovorna za kršenja ljudskih prava i ugrožavanje vladavine prava te za doprinošenje represiji protiv civilnog društva i demokratske oporbe.

                                    83.

                                    Natallia Anatolievna DZIADKOVA
                                    Natalia Anatolievna DEDKOVA

                                    Наталля Анатольеўна ДЗЯДКОВА

                                    Наталья Анатольевна ДЕДКОВА

                                    Sutkinja suda okruga Partizanski u Minsku
                                    Datum rođenja: 2.12.1979.
                                    Spol: ženski

                                    Kao sutkinja suda okruga Partizanski u Minsku odgovorna je za brojne politički motivirane presude protiv novinara, čelnika oporbe, aktivista i prosvjednika, što je ponajprije obuhvaćalo osuđujuću presudu protiv čelnice Koordinacijskog vijeća Marije Kalesnikavoje. Prema izvještajima, tijekom suđenja provođenih pod njezinim nadzorom došlo je do kršenja pravâ obrane.
                                    Stoga je odgovorna za kršenja ljudskih prava i ugrožavanje vladavine prava te za doprinošenje represiji protiv civilnog društva i demokratske oporbe.

                                    84.

                                    Maryna Arkadzeuna FIODARAVA
                                    Marina Arkadievna FEDOROVA

                                    Марына Аркадзьеўна ФЁДАРАВА

                                    Марина Аркадьевна ФЕДОРОВА

                                    Sutkinja suda okruga Sovetsky u Minsku
                                    Datum rođenja: 11.9.1965.
                                    Spol: ženski

                                    Kao sutkinja suda okruga Sovetsky u Minsku odgovorna je za brojne politički motivirane presude protiv novinara, čelnika oporbe, aktivista i prosvjednika. Prema izvještajima, tijekom suđenja provođenih pod njezinim nadzorom došlo je do kršenja pravâ obrane.
                                    Stoga je odgovorna za kršenja ljudskih prava i ugrožavanje vladavine prava te za doprinošenje represiji protiv civilnog društva i demokratske oporbe.

                                    85.

                                    Yulia Chaslavauna HUSTYR
                                    Yulia Cheslavovna HUSTYR

                                    Юлiя Чаславаўна ГУСТЫР

                                    Юлия Чеславовна ГУСТЫР

                                    Sutkinja suda okruga Central u Minsku
                                    Datum rođenja: 14.1.1984.
                                    Spol: ženski

                                    Kao sutkinja suda okruga Central u Minsku odgovorna je za brojne politički motivirane presude protiv novinara, čelnika oporbe, aktivista i prosvjednika, što je ponajprije obuhvaćalo osuđujuću presudu protiv oporbenog predsjedničkog kandidata Viktara Babarike. Prema izvještajima, tijekom suđenja provođenih pod njezinim nadzorom došlo je do kršenja pravâ obrane.
                                    Stoga je odgovorna za kršenja ljudskih prava i ugrožavanje vladavine prava te za doprinošenje represiji protiv civilnog društva i demokratske oporbe.

                                    86.

                                    Alena Tsimafeeuna NYAKRASAVA
                                    Elena Timofeevna NEKRASOVA

                                    Алена Цiмафееўна НЯКРАСАВА

                                    Елена Тимофеевна НЕКРАСОВА

                                    Sutkinja suda okruga Zavodsky u Minsku
                                    Datum rođenja: 26.11.1974.
                                    Spol: ženski

                                    Kao sutkinja suda okruga Zavodsky u Minsku odgovorna je za brojne politički motivirane presude protiv novinara, čelnika oporbe, aktivista i prosvjednika. Prema izvještajima, tijekom suđenja provođenih pod njezinim nadzorom došlo je do kršenja pravâ obrane.
                                    Stoga je odgovorna za kršenja ljudskih prava i ugrožavanje vladavine prava te za doprinošenje represiji protiv civilnog društva i demokratske oporbe.

                                    87.

                                    Aliaksandr Vasilevich SHAKUTSIN
                                    Aleksandr Vasilevich SHAKUTIN

                                    Аляксандр Васiльевiч ШАКУЦIН

                                    Александр Васильевич ШАКУТИН

                                    Poduzetnik, vlasnik holdinga Amhodor
                                    Datum rođenja: 12.1.1959.
                                    Mjesto rođenja: Bolshoe Babino, rajon Orsha, okrug Vitebsk/Viciebsk, bivši SSSR (sadašnji Bjelarus)
                                    Spol: muški

                                    Jedan od vodećih poduzetnika koji posluje u Bjelarusu, s poslovnim interesima u sektoru građevine, proizvodnje strojeva, poljoprivrede i drugim sektorima.
                                    Prema izvještajima riječ je o jednoj od osoba koje su ostvarile najviše koristi od privatizacije tijekom Lukašenkova mandata predsjednika. Ujedno je član predsjedništva javne udruge „Belaya Rus” koja podržava Lukašenka i član Vijeća za razvoj poduzetništva u Republici Bjelarusu.
                                    Stoga ostvaruje korist od Lukašenkova režima i podupire ga.
                                    U srpnju 2020. dao je javne izjave u kojima osuđuje prosvjede oporbe u Bjelarusu i time podržao represiju protiv civilnog društva i demokratske oporbe.

                                    88.

                                    Mikalai Mikalaevich VARABEI/VERABEI
                                    Nikolay Nikolaevich VOROBEY

                                    Мiкалай Мiкалаевiч ВАРАБЕЙ/ВЕРАБЕЙ

                                    Николай Николаевич ВОРОБЕЙ

                                    Poduzetnik, suvlasnik poduzeća Bremino Group
                                    Datum rođenja: 4.5.1963.
                                    Mjesto rođenja: Ukrajinski SSR (sadašnja Ukrajina)
                                    Spol: muški

                                    Jedan od vodećih poduzetnika koji posluje u Bjelarusu, s poslovnim interesima u sektoru nafte, prijevoza ugljena, bankarstva i drugim sektorima.
                                    Suvlasnik je poduzeća Bremino Group koje je ostvarivalo korist od poreznih olakšica i drugih oblika potpore bjelaruske administracije.
                                    Stoga ostvaruje korist od Lukašenkova režima i podupire ga.”;

                        4.

                        dodaju se sljedeći naslov i tablica:

                                    „B.

                                    Pravne osobe, subjekti i tijela iz članka 2. stavka 1.

                                                Imena
                                                Transkripcija bjelaruskog načina pisanja
                                                Transkripcija ruskog načina pisanja

                                                Imena
                                                (bjelaruski način pisanja)
                                                (ruski način pisanja)

                                                Identifikacijski podaci

                                                Razlozi za uvrštenje na popis

                                                Datum uvrštenja na popis

                                                1.

                                                CJSC Beltechexport

                                                ЗАО „Белтехэкспорт”

                                                Adresa: Nezavisimosti ave. 86-B, Minsk 220012, Belarus
                                                Tel.: +375 17 358 83 83; +375 17 373 80 12
                                                Internetske stranice: https://bte.by/
                                                E-mail: mail@bte.by

                                                CJSC Beltechexport je privatni subjekt koji izvozi oružje i vojnu opremu koje proizvode bjelaruska poduzeća u državnom vlasništvu u države u Africi, Južnoj Americi, Aziji i na Bliskom istoku. Beltechexport je blisko povezan s bjelaruskim Ministarstvom obrane.
                                                Stoga CJSC Beltechexport ostvaruje korist Lukašenkova režima i podupire ga, donoseći koristi predsjedničkoj administraciji.

                                                17.12.2020.

                                                2.

                                                Dana Holdings/Dana Astra

                                                Дана Холдингз/Дана Астра

                                                Adresa: P. Mstislavtsa 9 (1st floor), Minsk 220114, Belarus
                                                Registracijski broj: Dana Astra: 191295361
                                                Internetske stranice: https://dana-holdings.com/
                                                E-mail: PR@bir.by
                                                Tel.: +375 17 26 93 290; +375 17 393 94 65

                                                Dana Holdings/Dana Astra jedno je od najvažnijih poduzeća u Bjelarusu u području razvoja nekretnina i gradnje. Poduzeće je dobilo zemljišne čestice za razvoj nekoliko velikih stambenih komplekasa i poslovnih centara.
                                                Vlasnici poduzeća Dana Holdings/Dana Astra održavaju bliske odnose s Aleksandrom Lukašenkom. Lilija Lukašenko, supruga predsjednikova sina, visoko je pozicionirana u poduzeću.
                                                Stoga Dana Holdings/Dana Astra ostvaruje korist od Lukašenkova režima i podupire ga.

                                                17.12.2020.

                                                3.

                                                GHU –državna institucija „The Main Economic Office” of the Administrative Affairs Office of the President of the Republic of Belarus

                                                ГХУ - Государственное учреждение „Главное хозяйственное управление” Управления делами Президента Республики Беларусь

                                                Adresa: Miasnikova str. 37, Minsk 220010, Belarus
                                                Tel.: +375 17 222 33 13
                                                Internetske stranice: http://ghu.by
                                                E-mail: ghu@ghu.by

                                                GHU je najveći akter na tržištu nestambenih nekretnina u Bjelarusu i ima nadzor nad brojnim poduzećima.
                                                Aleksandar Lukašenko zatražio je od voditelja GHU-a, Viktora Šejmana, da nadgleda sigurnost predsjedničkih izbora 2020.
                                                Stoga GHU ostvaruje korist od Lukašenkova režima i podupire ga.

                                                17.12.2020.

                                                4.

                                                LLC SYNESIS

                                                ООО „Синезис”

                                                Adresa: Platonova 20B, 220005 Minsk, Belarus; Mantulinskaya 24, Moscow 123100, Russia
                                                Registracijski broj (УНН/ИНН): 190950894 (Bjelarus); 7704734000/770301001 (Rusija).
                                                Internetske stranice: https://synesis.partners; https://synesis-group.com/
                                                Tel.: +375 17 240-36-50

                                                LLC Synesis bjelaruskim vlastima pruža platformu za nadzor, s pomoću koje je moguće pretraživati i analizirati videosnimke i koristiti se softverom za prepoznavanje lica, čime je to poduzeće odgovorno za represiju protiv civilnog društva i demokratske oporbe od strane državnog aparata u Bjelarusu.
                                                Zaposlenicima poduzeća Syntesis zabranjeno je komunicirati na bjelaruskom, čime je poduzeće odgovorno za ugrožavanje radnih prava.
                                                Bjelaruski Odbor za državnu sigurnost (KGB) i Ministarstvo unutarnjih poslova na popisu su korisnika sustava koji je izradio Syntesis. Stoga poduzeće ostvaruje korist od Lukašenkova režima i podupire ga.
                                                Glavni izvršni direktor poduzeća Syntesis Aleksandar Šatrov javno je kritizirao prosvjednike protiv Lukašenkova režima i relativizirao manjak demokracije u Bjelarusu.

                                                17.12.2020.

                                                5.

                                                AGAT Electromechanical Plant OJSC

                                                OAO „АГАТ-электромеханический завод”

                                                Adresa: Nezavisimosti ave. 115, Minsk 220114, Belarus
                                                Tel.: +375 17 272-01-32; +375 17 570-41-45
                                                E-mail: marketing@agat-emz.by
                                                Internetske stranice: https://agat-emz.by/

                                                   AGAT Electromechanical Plant OJSC dio je bjelaruskog državnog tijela za vojnu industriju Republike Bjelarusa (također poznato kao SAMI ili Državni odbor za vojnu industriju), koje je odgovorno za provedbu državne vojno-tehničke politike i podređeno Vijeću ministara i predsjedniku Bjelarusa. Stoga AGAT Electromechanical Plant OJSC ostvaruje korist od Lukašenkova režima i podupire ga.
                                                Poduzeće proizvodi „Rubezh”, sustav prepreka osmišljen za suzbijanje nemira, koji je upotrjebljen tijekom mirnih prosvjeda nakon predsjedničkih izbora održanih 9. kolovoza 2020., čime je poduzeće odgovorno za represiju protiv civilnog društva i demokratske oporbe.

                                                17.12.2020.

                                                6.

                                                OJSC 140 Repair Plant

                                                OAO „140 ремонтный завод”

                                                Adresa: L. Chalovskoy str. 19, Borisov, Belarus
                                                Tel.: +375 17 776 20 32;, +375 17 776 54 79
                                                E-mail: info@140zavod.org
                                                Internetske stranice: https://140zavod.org

                                                   OJSC 140 Repair Plant dio je bjelaruskog državnog tijela za vojnu industriju Republike Bjelarusa (također poznato kao SAMI ili Državi odbor za vojnu industriju), koje je odgovorno za provedbu državne vojno-tehničke politike i podređeno Vijeću ministara i predsjedniku Bjelarusa. Stoga OJSC 140 Repair Plant ostvaruje korist od Lukašenkova režima i podupire ga.
                                                Poduzeće proizvodi vozila za prijevoz i oklopna vozila koja su upotrjebljena tijekom mirnih prosvjeda nakon predsjedničkih izbora održanih 9. kolovoza 2020., čime je poduzeće odgovorno za represiju protiv civilnog društva i demokratske oporbe.

                                                17.12.2020.

                                                7.

                                                OJSC MZKT/MWPT (također poznato kao VOLAT) - Minsk Wheel Tractor Plant

                                                OAO „МЗКТ” – Минский завод колёсных тягачей

                                                Adresa: Partizanski ave 150, Minsk 220021, Belarus
                                                Tel.: +375 17 330 17 09
                                                Faks +375 17 291 31 92
                                                E-mail: link@mzkt.by
                                                Internetske stranice: www.mzkt.by

                                                OJSC MZKT (također poznato kao VOLAT) dio je bjelaruskog državnog tijela za vojnu industriju Republike Bjelarusa (također poznato kao SAMI ili Državi odbor za vojnu industriju), koje je odgovorno za provedbu državne vojno-tehničke politike i podređeno Vijeću ministara i predsjedniku Bjelarusa. Stoga OJSC MZKT (također poznato kao VOLAT) ostvaruje korist od Lukašenkova režima i podupire ga.
                                                Zaposlenici OJSC MZKT-a koji su prosvjedovali tijekom posjeta Aleksandra Lukašenka tvornici i stupili u štrajk nakon predsjedničkih izbora 2020. otpušteni su, čime je poduzeće odgovorno za kršenja ljudskih prava.

                                                17.12.2020.”.


title: Provedbena uredba Komisije (EU) 2020/2157 оd 14. prosinca 2020. o odobrenju izmjene specifikacije na razini Unije za zaštićenu oznaku izvornosti ili zaštićenu oznaku zemljopisnog podrijetla („Montello – Colli Asolani” (ZOI))

text:
                  21.12.2020

                  HR

                  Službeni list Europske unije

                  L 431/30

         PROVEDBENA UREDBA KOMISIJE (EU) 2020/2157
         оd 14. prosinca 2020.
         o odobrenju izmjene specifikacije na razini Unije za zaštićenu oznaku izvornosti ili zaštićenu oznaku zemljopisnog podrijetla („Montello – Colli Asolani” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Delegiranu uredbu Komisije (EU) 2019/33 оd 17. listopada 2018. o dopuni Uredbe (EU) br. 1308/2013 Europskog parlamenta i Vijeća u pogledu zahtjeva za zaštitu oznaka izvornosti, oznaka zemljopisnog podrijetla i tradicionalnih izraza u sektoru vina, postupka podnošenja prigovora, ograničenja upotrebe, izmjena specifikacija proizvoda, poništenja zaštite te označivanja i prezentiranja (1), a posebno njezin članak 15. stavak 2.,
         budući da:

                     (1)

                     Komisija je ispitala zahtjev za odobrenje izmjene specifikacije proizvoda na razini Unije za zaštićenu oznaku izvornosti „Montello – Colli Asolani”, koji je dostavila Italija u skladu s člankom 105. Uredbe (EU) br. 1308/2013 Europskog parlamenta i Vijeća (2) u vezi s člankom 15. Delegirane uredbe (EU) 2019/33. Izmjenom se predviđa promjena naziva iz „Montello – Colli Asolani” u „Asolo Montello”/„Montello Asolo”.

                     (2)

                     Komisija je zahtjev za odobrenje izmjene specifikacije proizvoda na razini Unije objavila u Službenom listu Europske unije (3) u skladu s člankom 97. stavkom 3. Uredbe (EU) br. 1308/2013.

                     (3)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (4)

                     Izmjenu specifikacije proizvoda na razini Unije trebalo bi stoga odobriti u skladu s člankom 99. Uredbe (EU) br. 1308/2013 u vezi s člankom 15. stavkom 2. Delegirane uredbe (EU) 2019/33,

               DONIJELA JE OVU UREDBU:

            Članak 1.
            Odobrava se izmjena specifikacije proizvoda objavljena u Službenom listu Europske unije za naziv „Montello – Colli Asolani” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. prosinca 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 9, 11.1.2019., str. 2.

            (2)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

            (3)  SL C 325, 2.10.2020., str. 28.


title: Provedbena uredba Komisije (EU) 2020/2162 оd 18. prosinca 2020. o pokretanju ispitnog postupka o mogućem izbjegavanju antidampinških mjera uvedenih Provedbenom uredbom (EU) 2015/2384 i Provedbenom uredbom (EU) 2017/271 na uvoz određenih aluminijskih folija podrijetlom iz Narodne Republike Kine uvozom određenih aluminijskih folija otpremljenih iz Tajlanda, bez obzira na to imaju li deklarirano podrijetlo iz Tajlanda, te o uvjetovanju takvog uvoza evidentiranjem

text:
                  21.12.2020

                  HR

                  Službeni list Europske unije

                  L 431/48

         PROVEDBENA UREDBA KOMISIJE (EU) 2020/2162
         оd 18. prosinca 2020.
         o pokretanju ispitnog postupka o mogućem izbjegavanju antidampinških mjera uvedenih Provedbenom uredbom (EU) 2015/2384 i Provedbenom uredbom (EU) 2017/271 na uvoz određenih aluminijskih folija podrijetlom iz Narodne Republike Kine uvozom određenih aluminijskih folija otpremljenih iz Tajlanda, bez obzira na to imaju li deklarirano podrijetlo iz Tajlanda, te o uvjetovanju takvog uvoza evidentiranjem
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna uredba”), a posebno njezin članak 13. stavak 3. i članak 14. stavak 5.,
         nakon što je obavijestila države članice,
         budući da:
         A   ZAHTJEV

                     (1)

                     Europska komisija („Komisija”) primila je zahtjev na temelju članka 13. stavka 3. i članka 14. stavka 5. Osnovne uredbe za ispitivanje mogućeg izbjegavanja antidampinških mjera uvedenih na uvoz određenih aluminijskih folija podrijetlom iz Narodne Republike Kine i da se uvoz određenih aluminijskih folija otpremljenih iz Tajlanda, bez obzira na to imaju li deklarirano podrijetlo iz Tajlanda, uvjetuje evidentiranjem.

                     (2)

                     Zahtjev je podnesen 9. studenoga 2020. Podnositelj zahtjeva zatražio je da ostane anoniman i to propisno potkrijepio u zahtjevu. Komisija smatra da su razlozi za odobravanje povjerljivosti identiteta podnositelja zahtjeva dostatni.

               B   PROIZVOD

                     (3)

                     Proizvod na koji se odnosi moguće izbjegavanje mjera jesu folije od aluminija debljine ne manje od 0,008 mm i ne veće od 0,018 mm, bez podloge, valjane, ali dalje neobrađivane, u svicima širine ne veće od 650 mm i mase veće od 10 kg, na datum stupanja na snagu Provedbene uredbe Uredbe (EU) 2015/2384 (2) razvrstane u oznaku KN ex 7607 11 19 (oznaka TARIC 7607111910), folije od aluminija debljine ne manje od 0,007 mm i manje od 0,008 mm, neovisno o širini svitaka, žarene ili ne, na datum stupanja na snagu Provedbene uredbe Uredbe (EU) 2017/271 (3) razvrstane u oznaku KN ex 7607 11 19 (oznaka TARIC 7607111930), folije od aluminija debljine ne manje od 0,008 mm i ne veće od 0,018 mm i u svicima širine veće od 650 mm, žarene ili ne, na datum stupanja na snagu Provedbene uredbe (EU) 2017/271 razvrstane u oznaku KN ex 7607 11 19 (oznaka TARIC 7607111940), folije od aluminija debljine veće od 0,018 mm i manje od 0,021 mm, neovisno o širini svitaka, žarene ili ne, na datum stupanja na snagu Uredbe (EU) 2017/271 razvrstane u oznaku KN ex 7607 11 19 (oznaka TARIC 7607111950), i/ili folije od aluminija debljine ne manje od 0,021 mm i ne veće od 0,045 mm, kada su isporučene s najmanje dva sloja, neovisno o širini svitaka, žarene ili ne, na datum stupanja na snagu Provedbene uredbe (EU) 2017/271 razvrstane u oznaku KN ex 7607 11 90 (oznake TARIC 7607119045 i 7607119080) i podrijetlom iz Narodne Republike Kine („predmetni proizvod”). To je proizvod na koji se primjenjuju mjere koje su trenutačno na snazi.

                     (4)

                     Proizvod iz ispitnog postupka istovjetan je proizvodu definiranom u prethodnoj uvodnoj izjavi, trenutačno je razvrstan u oznake KN ex 7607 11 19 (oznake TARIC 7607111910, 7607111930, 7607111940, 7607111950) i ex 7607 11 90 (oznake TARIC 7607119044, 7607119046, 7607119071, 7607119072), ali je otpremljen iz Tajlanda, bez obzira na to ima li deklarirano podrijetlo iz Tajlanda (dodatna oznaka TARIC C601) („proizvod iz ispitnog postupka”).

               C   POSTOJEĆE MJERE

                     (5)

                     Mjere koje su trenutačno na snazi i koje se možda izbjegavaju antidampinške su mjere uvedene Provedbenom uredbom (EU) 2015/2384 i proširene Provedbenom uredbom (EU) 2017/271 kako je zadnje izmijenjena Provedbenom uredbom (EU) 2017/2213 („postojeće mjere”).

               D   OBRAZLOŽENJE

                     (6)

                     Zahtjev sadržava dostatne dokaze da se postojeće antidampinške mjere za uvoz predmetnog proizvoda izbjegavaju uvozom proizvoda iz ispitnog postupka.

                     (7)

                     Dokazi u zahtjevu pokazuju sljedeće.

                     (8)

                     Nakon uvođenja mjera za predmetni proizvod došlo je do promjene strukture trgovine koja uključuje izvoz iz Narodne Republike Kine i Tajlanda u Uniju.

                     (9)

                     Čini se da je do te promjene došlo zbog otpremanja predmetnog proizvoda preko Tajlanda u Uniju nakon postupka sastavljanja u Tajlandu. Dokazi pokazuju da takve aktivnosti sastavljanja čine izbjegavanje mjera jer su te aktivnosti započete ili su se znatno pojačale od pokretanja antidampinškog ispitnog postupka ili neposredno prije toga. Osim toga, dijelovi iz Narodne Republike Kine koji se upotrebljavaju u tim postupcima sastavljanja čine više od 60 % ukupne vrijednosti sastavljenog proizvoda, dok je dodana vrijednost postupaka sastavljanja niža od 25 % troška proizvodnje.

                     (10)

                     Nadalje, dokazi pokazuju da su zbog prethodno opisanih praksi korektivni učinci postojećih antidampinških mjera za predmetni proizvod umanjeni i u pogledu količine i u pogledu cijena. Čini se da su na tržište EU-a ušle znatne količine uvoza proizvoda iz ispitnog postupka. Osim toga, postoji dovoljno dokaza da se uvoz proizvoda iz ispitnog postupka obavlja po štetnim cijenama.

                     (11)

                     Naposljetku, dokazi pokazuju da su cijene proizvoda iz ispitnog postupka dampinške u odnosu na uobičajenu vrijednost prethodno utvrđenu za predmetni proizvod.

                     (12)

                     Ako se tijekom ispitnog postupka osim navedenih postupaka otkriju druge prakse izbjegavanja mjera obuhvaćene člankom 13. Osnovne uredbe, i one mogu postati predmet ispitnog postupka.

               E   POSTUPAK

                     (13)

                     S obzirom na prethodno navedeno, Komisija je zaključila da postoje dostatni dokazi koji opravdavaju pokretanje ispitnog postupka na temelju članka 13. stavka 3. Osnovne uredbe i odluku da se uvoz proizvoda iz ispitnog postupka uvjetuje evidentiranjem u skladu s člankom 14. stavkom 5. Osnovne uredbe.

                     (14)

                     Kako bi se prikupile potrebne informacije za ovaj ispitni postupak, sve zainteresirane strane trebale bi se odmah javiti Komisiji, a najkasnije do roka utvrđenog u članku 3. stavku 2. ove Uredbe. Rok utvrđen u članku 3. stavku 2. ove Uredbe primjenjuje se na sve zainteresirane strane. Prema potrebi informacije se mogu tražiti i od industrije Unije.

                     (15)

                     Tijela Tajlanda i Narodne Republike Kine bit će obaviještena o pokretanju ispitnog postupka.

               (a)   Prikupljanje informacija i održavanje saslušanja

                     (16)

                     Sve zainteresirane strane, uključujući industriju Unije, uvoznike i sva relevantna udruženja, pozivaju se da iznesu svoja stajališta u pisanom obliku i dostave dokaze kojima ih potkrepljuju, pod uvjetom da to učine u roku predviđenom člankom 3. stavkom 2. Nadalje, Komisija može saslušati zainteresirane stranke pod uvjetom da dostave zahtjev u pisanom obliku i obrazlože posebne razloge zašto ih treba saslušati.

               (b)   Zahtjevi za izuzeća

                     (17)

                     U skladu s člankom 13. stavkom 4. Osnovne uredbe, uvoz proizvoda iz ispitnog postupka može se izuzeti od mjera ako se uvoz ne smatra izbjegavanjem mjera.

                     (18)

                     Budući da se moguće izbjegavanje mjera odvija izvan Unije, izuzeća se u skladu s člankom 13. stavkom 4. Osnovne uredbe mogu odobriti proizvođačima proizvoda iz ispitnog postupka u Tajlandu koji mogu dokazati da ne sudjeluju u praksama izbjegavanja mjera kako je definirano u članku 13. stavcima 1. i 2. Osnovne uredbe. Proizvođači koji žele dobiti izuzeće trebali bi se javiti u roku navedenom u članku 3. stavku 1. ove Uredbe. Primjerci upitnika za proizvođače izvoznike u Narodnoj Republici Kini, obrazac zahtjeva za izuzeće za proizvođače izvoznike u Tajlandu i upitnici za uvoznike u EU-u dostupni su u dokumentaciji koja se daje na uvid zainteresiranim stranama i na internetskim stranicama Glavne uprave za trgovinu: https://trade.ec.europa.eu/tdi/case_details.cfm?id=2502. Upitnike je potrebno dostaviti u roku navedenom u članku 3. stavku 2. ove Uredbe.

               F   EVIDENTIRANJE

                     (19)

                     Na temelju članka 14. stavka 5. Osnovne uredbe uvodi se obveza evidentiranja uvoza proizvoda iz ispitnog postupka kako bi se osiguralo da se, ako se ispitnim postupkom utvrdi izbjegavanje mjera, od dana uvođenja evidentiranja takvog uvoza mogu naplatiti antidampinške pristojbe u odgovarajućem iznosu koji ne premašuje preostalu pristojbu uvedenu Provedbenom uredbom (EU) 2015/2384 i proširenu Provedbenom uredbom (EU) 2017/271 kako je zadnje izmijenjena Provedbenom uredbom (EU) 2017/2213.

               G   ROKOVI

                     (20)

                     U interesu dobrog upravljanja potrebno je navesti rokove u kojima:

                                 —

                                 zainteresirane strane mogu se obratiti Komisiji, dostaviti upitnike, iznijeti svoja stajališta pisanim putem ili dostaviti sve ostale informacije koje treba uzeti u obzir tijekom ispitnog postupka,

                                 —

                                 proizvođači u Tajlandu mogu zatražiti izuzeća od evidentiranja uvoza ili mjera,

                                 —

                                 zainteresirane strane mogu podnijeti pisani zahtjev da ih Komisija sasluša.

                     (21)

                     Treba skrenuti pozornost na činjenicu da je za ostvarivanje postupovnih prava predviđenih Osnovnom uredbom potrebno da se zainteresirane strane jave Komisiji u rokovima utvrđenima u članku 3. ove Uredbe.

               H   NESURADNJA

                     (22)

                     Ako zainteresirana strana odbije odobriti pristup potrebnim informacijama ili ih ne dostavi u roku ili ako znatno ometa ispitni postupak, nalazi, bili pozitivni ili negativni, mogu se donijeti na temelju raspoloživih podataka u skladu s člankom 18. Osnovne uredbe.

                     (23)

                     Ako se utvrdi da je zainteresirana strana dostavila lažne ili obmanjujuće informacije, te se informacije ne moraju uzeti u obzir i mogu se upotrijebiti raspoloživi podaci u skladu s člankom 18. Osnovne uredbe.

                     (24)

                     Ako zainteresirana strana ne surađuje ili surađuje samo djelomično te se stoga nalazi temelje na raspoloživim podacima u skladu s člankom 18. Osnovne uredbe, ishod za tu stranu može biti manje povoljan nego što bi bio da je surađivala.

               I   VREMENSKI OKVIR ISPITNOG POSTUPKA

                     (25)

                     Ispitni postupak zaključuje se u skladu s člankom 13. stavkom 3. Osnovne uredbe u roku od devet mjeseci od datuma stupanja na snagu ove Uredbe.

               J   OBRADA OSOBNIH PODATAKA

                     (26)

                     Napominje se da će se svi osobni podaci prikupljeni u ovom ispitnom postupku obraditi u skladu s Uredbom (EU) 2018/1725 Europskog parlamenta i Vijeća (4).

                     (27)

                     Obavijest o zaštiti podataka kojom se pojedinci obavješćuju o obradi osobnih podataka u okviru djelovanja Komisije u području trgovinske zaštite dostupna je na internetskim stranicama Glavne uprave za trgovinu: http://ec.europa.eu/trade/policy/accessing-markets/trade-defence/.

               K   SLUŽBENIK ZA SASLUŠANJE

                     (28)

                     Zainteresirane strane mogu zatražiti intervenciju službenika za saslušanje u trgovinskim postupcima. Službenik za saslušanje ispituje zahtjeve za pristup dokumentaciji, sporove povezane s povjerljivošću dokumenata, zahtjeve za produljenje rokova i sve druge zahtjeve povezane s pravima na obranu zainteresiranih strana i trećih strana koji se mogu podnijeti tijekom postupka.

                     (29)

                     Službenik za saslušanje može organizirati saslušanja sa zainteresiranim stranama i službama Komisije te posredovati među njima kako bi osigurao da zainteresirane strane u potpunosti ostvaruju svoja prava na obranu. Zahtjevi za saslušanje pred službenikom za saslušanje podnose se u pisanom obliku i trebali bi sadržavati razloge za njihovo podnošenje. Službenik za saslušanje ispitat će razloge za podnošenje zahtjevâ. Ta bi se saslušanja trebala održati samo ako pitanja nisu pravodobno riješena sa službama Komisije.

                     (30)

                     Svi zahtjevi moraju se podnijeti pravovremeno i žurno kako se ne bi ugrozilo uredno odvijanje postupka. U tu svrhu zainteresirane strane trebale bi zatražiti intervenciju službenika za saslušanje u najkraćem roku nakon nastanka događaja koji opravdava takvu intervenciju. U načelu, rokovi navedeni u članku 3. stavku 3. ove Uredbe za podnošenje zahtjeva za saslušanje pred službama Komisije primjenjuju se mutatis mutandis na zahtjeve za saslušanje pred službenikom za saslušanje. Ako se zahtjevi za saslušanje ne podnesu u važećem roku, službenik za saslušanje ispitat će i razloge kašnjenja, prirodu postavljenih pitanja i utjecaj tih pitanja na pravo na obranu, vodeći računa o interesu dobrog upravljanja i pravovremenom završetku ispitnog postupka.

                     (31)

                     Dodatne informacije i podatke za kontakt zainteresirane strane mogu pronaći na stranicama službenika za saslušanje na internetskim stranicama Glavne uprave za trgovinu: http://ec.europa.eu/trade/trade-policy-and-you/contacts/hearing-officer/,

               DONIJELA JE OVU UREDBU:

            Članak 1.
            Pokreće se ispitni postupak u skladu s člankom 13. stavkom 3. Uredbe (EU) 2016/1036 kako bi se utvrdilo izbjegavaju li se uvozom folija od aluminija debljine ne manje od 0,008 mm i ne veće od 0,018 mm, bez podloge, valjanih, ali dalje neobrađivanih, u svicima širine ne veće od 650 mm i mase veće od 10 kg, folija od aluminija debljine ne manje od 0,007 mm i manje od 0,008 mm, neovisno o širini svitaka, žarenih ili ne, folija od aluminija debljine ne manje od 0,008 mm i ne veće od 0,018 mm i u svicima širine veće od 650 mm, žarenih ili ne, folija od aluminija debljine veće od 0,018 mm i manje od 0,021 mm, neovisno o širini svitaka, žarenih ili ne, trenutačno razvrstanih u oznaku KN ex 7607 11 19 (oznake TARIC 7607111910, 7607111930, 7607111940, 7607111950) i/ili folija od aluminija debljine ne manje od 0,021 mm i ne veće od 0,045 mm, kada su isporučene s najmanje dva sloja, neovisno o širini svitaka, žarenih ili ne, trenutačno razvrstanih u oznaku KN ex 7607 11 90 (oznake TARIC 7607119044, 7607119046, 7607119071, 7607119072), otpremljenih iz Tajlanda, bez obzira na to imaju li deklarirano podrijetlo iz Tajlanda (dodatna oznaka TARIC C601), mjere uvedene Provedbenom uredbom (EU) 2015/2384 i proširene Provedbenom uredbom (EU) 2017/271, kako je zadnje izmijenjena Provedbenom uredbom (EU) 2017/2213.

            Članak 2.

               1.   Carinska tijela država članica poduzimaju, u skladu s člankom 13. stavkom 3. i člankom 14. stavkom 5. Uredbe (EU) 2016/1036, odgovarajuće mjere radi evidentiranja uvoza iz članka ove Uredbe.

               2.   Evidentiranje prestaje devet mjeseci od datuma stupanja na snagu ove Uredbe.

               3.   Komisija može uputiti carinska tijela da prestanu evidentirati uvoz proizvoda koje su proizveli izvoznici/proizvođači koji su zatražili izuzeće od evidentiranja i za koje je utvrđeno da ispunjuju uvjete za odobravanje izuzeća.

            Članak 3.

               1.   Zainteresirane strane moraju se javiti Komisiji u roku od 15 dana od datuma stupanja na snagu ove Uredbe.

               2.   Ako zainteresirane strane žele da se njihove izjave uzmu u obzir tijekom ispitnog postupka, moraju iznijeti svoja stajališta u pisanom obliku i dostaviti odgovore na upitnik, u slučaju da su zatražile izuzeće od evidentiranja uvoza ili od mjera, ili druge informacije u roku od 37 dana od datuma objave ove Uredbe u Službenom listu Europske unije, osim ako je utvrđeno drukčije.

               3.   Zainteresirane strane mogu od Komisije zatražiti saslušanje u istom roku od 37 dana. Zahtjev za saslušanje o pokretanju ispitnog postupka mora se podnijeti u roku od 15 dana od datuma stupanja na snagu ove Uredbe. Svi zahtjevi za saslušanje podnose se u pisanom obliku i moraju sadržavati razloge za podnošenje.

               4.   Informacije dostavljene Komisiji u svrhu ispitnih postupaka trgovinske zaštite ne smiju podlijegati autorskim pravima. Prije nego što Komisiji dostave informacije i/ili podatke koji podliježu autorskim pravima treće strane, zainteresirane strane moraju zatražiti posebno dopuštenje od nositelja autorskih prava kojim se Komisiji izričito dopušta a) upotreba informacija i podataka u svrhu ovog postupka trgovinske zaštite i b) pružanje informacija i/ili podataka zainteresiranim stranama u ovom ispitnom postupku u obliku kojim im se omogućuje ostvarivanje prava na obranu.

               5.   Svi podnesci (uključujući informacije koje se traže u ovoj uredbi), ispunjeni upitnici i korespondencija zainteresiranih strana za koje se zahtijeva povjerljivo postupanje, moraju imati oznaku „Sensitive” (5) (osjetljivo). Strane koje dostavljaju informacije tijekom ovog ispitnog postupka pozivaju se da obrazlože svoj zahtjev za povjerljivo postupanje.

               6.   Stranke koje dostavljaju informacije s oznakom „Sensitive” dužne su u skladu s člankom 19. stavkom 2. Uredbe (EU) 2016/1036 dostaviti sažetke tih informacija u verziji koja nije povjerljiva s oznakom „For inspection by interested parties” („na uvid zainteresiranim stranama”). Ti sažeci trebali bi biti dovoljno detaljni da se može razumjeti bit informacija koje su dostavljene kao povjerljive.

               7.   Ako stranka koja dostavlja povjerljive informacije ne navede dobar razlog za traženje povjerljivog postupanja ili ne dostavi sažetak u verziji koja nije povjerljiva, u traženom obliku i tražene kvalitete, Komisija te informacije ne mora uzeti u obzir, osim ako se iz odgovarajućih izvora može na zadovoljavajući način dokazati da su te informacije točne.

               8.   Zainteresirane strane pozivaju se da sve podneske i zahtjeve dostave putem stranice TRON.tdi (https://webgate.ec.europa.eu/tron/TDI), uključujući skenirane punomoći i potvrde.
               Zainteresirane strane trebaju račun za EU Login kako bi mogle pristupiti stranici TRON.tdi. Potpune upute za registraciju i uporabu stranice TRON.tdi dostupne su ovdje: https://webgate.ec.europa.eu/tron/resources/documents/gettingStarted.pdf.
               Uporabom stranice TRON.tdi ili e-pošte zainteresirane strane izražavaju svoju suglasnost s pravilima koja se primjenjuju na elektroničke podneske, sadržanima u dokumentu „KORESPONDENCIJA S EUROPSKOM KOMISIJOM U PREDMETIMA TRGOVINSKE ZAŠTITE” objavljenom na internetskim stranicama Glavne uprave za trgovinu: http://trade.ec.europa.eu/doclib/docs/2011/june/tradoc_148003.pdf.
               Zainteresirane strane moraju navesti svoje ime, adresu, broj telefona i valjanu e-adresu te osigurati da je dostavljena e-adresa ispravna službena e-adresa koja se svakodnevno provjerava. Nakon što primi podatke za kontakt, Komisija će sa zainteresiranim stranama komunicirati isključivo e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako vrsta dokumenta zahtijeva slanje preporučenom poštom. Dodatna pravila i informacije o korespondenciji s Komisijom, uključujući načela koja se primjenjuju na podneske poslane e-poštom, zainteresirane strane mogu pronaći u prethodno navedenim uputama za komunikaciju sa zainteresiranim stranama.
               Adresa Komisije za korespondenciju:

                           European Commission

                           Directorate-General for Trade

                           Directorate G

                           Office: CHAR 04/039

                           1049 Bruxelles/Brussel

                           BELGIQUE/BELGIË

                     TRON.tdi: https://webgate.ec.europa.eu/tron/tdi
               E-pošta: TRADE-AC-ALUFOIL@ec.europa.eu

            Članak 4.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. prosinca 2020.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 21.

            (2)  Provedbena uredba Komisije (EU) 2015/2384 od 17. prosinca 2015. o uvođenju konačne antidampinške pristojbe na uvoz određenih aluminijskih folija podrijetlom iz Narodne Republike Kine te o prekidu postupka za uvoz određenih aluminijskih folija podrijetlom iz Brazila nakon revizije nakon isteka mjere u skladu s člankom 11. stavkom 2. Uredbe Vijeća (EZ) br. 1225/2009 (SL L 332, 18.12.2015., str. 63.).

            (3)  Provedbena uredba Komisije (EU) 2017/271 od 16. veljače 2017. o proširenju konačne antidampinške pristojbe uvedene Uredbom Vijeća (EZ) br. 925/2009 na uvoz određene aluminijske folije podrijetlom iz Narodne Republike Kine na uvoz neznatno izmijenjene određene aluminijske folije (SL L 40, 17.2.2017., str. 51.) i izmijenjena Provedbenom uredbom (EU) 2017/2213 od 30. studenoga 2017. o izmjeni Provedbene uredbe Komisije (EU) 2017/271 o proširenju konačne antidampinške pristojbe uvedene Uredbom Vijeća (EZ) br. 925/2009 na uvoz određene aluminijske folije podrijetlom iz Narodne Republike Kine na uvoz neznatno izmijenjene određene aluminijske folije (SL L 316, 1.12.2017., str. 17.).

            (4)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            (5)  Dokument s oznakom „Sensitive” dokument je koji se smatra povjerljivim u skladu s člankom 19. Osnovne uredbe i člankom 6. Sporazuma WTO-a o provedbi članka VI. GATT-a iz 1994. (Sporazum o antidampingu). To je ujedno zaštićeni dokument u skladu s člankom 4. Uredbe (EZ) br. 1049/2001 Europskog parlamenta i Vijeća (SL L 145, 31.5.2001., str. 43.).


title: Provedbena uredba Komisije (EU) 2021/1174 оd 12. srpnja 2021. o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Asparago di Badoere” (ZOZP))

text:
                  19.7.2021

                  HR

                  Službeni list Europske unije

                  L 256/52

         PROVEDBENA UREDBA KOMISIJE (EU) 2021/1174
         оd 12. srpnja 2021.
         o odobrenju manje izmjene specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Asparago di Badoere” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku zemljopisnog podrijetla „Asparago di Badoere”, registriranu u skladu s Uredbom Komisije (EU) br. 923/2010 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Asparago di Badoere” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. srpnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EU) br. 923/2010 od 14. listopada 2010. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Asparago di Badoere (ZOZP)] (SL L 271, 15.10.2010., str. 4.).

            (3)  SL C 102, 24.3.2021., str. 13.


title: Provedbena uredba Komisije (EU) 2021/1177 оd 16. srpnja 2021. o izmjeni Provedbene uredbe (EU) 2015/408 u pogledu brisanja propoksikarbazona s popisa aktivnih tvari koje se smatraju kandidatima za zamjenu (Tekst značajan za EGP)

text:
                  19.7.2021

                  HR

                  Službeni list Europske unije

                  L 256/60

         PROVEDBENA UREDBA KOMISIJE (EU) 2021/1177
         оd 16. srpnja 2021.
         o izmjeni Provedbene uredbe (EU) 2015/408 u pogledu brisanja propoksikarbazona s popisa aktivnih tvari koje se smatraju kandidatima za zamjenu
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 78. stavak 2.,
         budući da:

                     (1)

                     Provedbenom uredbom Komisije (EU) 2015/408 (2) utvrđen je popis aktivnih tvari koje ispunjavaju kriterije iz točke 4. Priloga II. Uredbi (EZ) br. 1107/2009 na temelju kojih se smatraju kandidatima za zamjenu. Propoksikarbazon je uvršten na taj popis jer se smatralo da ispunjava dva od tri kriterija na temelju kojih se tvari smatraju dugotrajnima, biološki kumulativnima i toksičnima (dalje u tekstu „PBT tvari”) u skladu s točkom 4. drugom alinejom Priloga II. Uredbi (EZ) br. 1107/2009.

                     (2)

                     Provedbenom uredbom Komisije (EU) 2017/1115 (3) produljeno je odobrenje propoksikarbazona kao aktivne tvari, ali ne i kao kandidata za zamjenu. Novom procjenom nije potvrđena dugotrajnost tvari, zbog čega propoksikarbazon više ne ispunjava dva od tri kriterija za klasifikaciju kao PBT tvar. Stoga je uvršten u dio B Priloga Provedbenoj uredbi Komisije (EU) br. 540/2011 (4).

                     (3)

                     S obzirom na to da se propoksikarbazon više ne smatra kandidatom za zamjenu, trebalo bi ga ukloniti i iz Priloga Provedbenoj uredbi (EU) 2015/408, u kojem su navedene aktivne tvari koje se smatraju kandidatima za zamjenu, kako bi se izbjegle nedoumice.

                     (4)

                     Provedbenu uredbu (EU) 2015/408 trebalo bi stoga na odgovarajući način izmijeniti.

                     (5)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) 2015/408 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. srpnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Provedbena uredba Komisije (EU) 2015/408 оd 11. ožujka 2015. o provedbi članka 80. stavka 7. Uredbe (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izradi popisa kandidata za zamjenu (SL L 67, 12.3.2015., str. 18.).

            (3)  Provedbena uredba Komisije (EU) 2017/1115 оd 22. lipnja 2017. o produljenju odobrenja aktivne tvari propoksikarbazon u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (SL L 162, 23.6.2017., str. 38.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            PRILOG
            U Prilogu Provedbenoj uredbi Komisije (EU) 2015/408 briše se unos za propoksikarbazon.